Държавен вестник, бр. 69, 2009 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  69
(4) Срокът на отстраняване от служба по 
ал. 3 е до възстановяване на годността за из­
пълнение на задълженията от военнослужещия.
Раздел VІ
Развитие в кариерата на военнослужещите от 
Националната служба за охрана
Чл. 23. (1) Службата в НСО гарантира на 
офицерите и сержантите развитие в кариерата 
съгласно резултатите от служебната дейност 
и професионалната им квалификация при 
зачитане интересите на службата и на слу­
жителите. 
(2) Развитието в кариерата се осъществя­
ва чрез преминаване в по-високо звание или 
длъжност.
Чл. 24. (1) Военнослужещ в НСО може 
да бъде преназначен на друга длъжност – по–
висока, по-ниска или равна, ако отговаря на 
изискванията за заемане на тази длъжност.
(2) Преназначаването по ал. 1 се извършва 
със заповед на началника на НСО, в която се 
съдържат реквизитите на заповедта по чл. 3, 
ал. 2, като военнослужещият се:
1. освобождава от досега заеманата длъжност;
2. назначава на новата длъжност.
Раздел VІІ
Прекратяване на правоотношението за из­
пълнение на военна служба в Националната 
служба за охрана
Чл. 25. Военнослужещите от НСО се осво­
бождават от длъжност при: 
1. преназначаване на друга длъжност;
2. прекратяване на правоотношението по 
изпълнение на военна служба.
Чл. 26. Правоотношението на военнослу­
жещите от НСО се прекратява със заповед за 
освобождаване от военна служба, издадена от 
началника на НСО.
Чл. 27. За освобождаване на заместник-на­
чалниците на службата началникът на НСО чрез 
министъра на отбраната внася предложение в 
Министерския съвет.
Чл. 28. (1) Заповедта по чл. 26 задължително 
съдържа:
1. наименование на органа, който я издава;
2. правните и фактически основания за 
прекратяване на правоотношението;
3. разпоредителна част, която съдържа:
а) права и задължения, ред за изпълнение;
б) разпоредби за зачисляване в мобилизаци­
онния резерв или за снемане от отчет; 
в) срок за сдаване на длъжността;
г) имуществени последици от прекратяване 
на правоотношението;
д) разпоредба за отчисляване от списъчния 
състав на структурното звено;
е) разпоредба за изпращане на заверени 
преписи от заповедта;
ж) срок и орган, пред който може да се 
обжалва заповедта.
(2) Срокът за сдаване на длъжността може 
да бъде от 3 работни дни до 2 месеца в зави­
симост от спецификата на длъжността.
(3) Началникът на сектор „Управление на 
човешките ресурси и документооборота“ за­
познава военнослужещия със съдържанието на 
заповедта и със срока за сдаване на длъжността 
срещу подпис.
(4) Срокът за сдаване на длъжността започва 
да тече от следващия работен ден от запозна­
ването на военнослужещия със заповедта.
(5) След сдаването на длъжността началникът 
на сектор „Управление на човешките ресурси 
и документооборота“ връчва заповедта за ос­
вобождаване от военна служба при условията 
и по реда на чл. 170 от ЗОВСРБ. В случаите 
по чл. 170, ал. 2, изречение второ от ЗОВСРБ 
заповедта се счита връчена с удостоверяването 
на отказа или с получаването на препоръчано 
писмо с обратна разписка.
(6) Когато в мотивите на заповедта за пре­
кратяване на правоотношението по изпълнение 
на военна служба се съдържат факти и сведения, 
съставляващи класифицирана информация, на 
военнослужещия се връчва препис-извлечение 
от заповедта, което не съдържа такава инфор­
мация.
(7) В 30-дневен срок от връчването на за­
поведта началникът на сектор „Управление 
на човешките ресурси и документооборота“ 
изпраща препис от нея в съответното военно 
окръжие.
Чл. 29. (1) Прекратяване на правоотно­
шението по изпълнение на военна служба на 
основание чл. 162, т. 1 от ЗОВСРБ (по взаимно 
съгласие на страните) се извършва при спазване 
на следната процедура:
1. военнослужещият подава рапорт по ко­
манден ред до началника на НСО;
2. всяка командна инстанция отразява своето 
становище на гърба на рапорта или на отделен 
лист, който се завежда към рапорта;
3. рапортът се завежда в деловодството на 
НСО; от датата на завеждане на рапорта тече 
30-дневен срок за вземане на отношение по 
рапорта и за уведомяване на военнослужещия;
4. началникът на НСО взема отношение 
по рапорта и уведомява военнослужещия в 
срока по т. 3;
5. при положително становище към рапорта в 
срока по т. 3 сектор „Управление на човешките 
ресурси и документооборота“ изготвя проект на 
заповед за прекратяване на правоотношението 
по изпълнение на военна служба.
(2) В случай че в 30-дневен срок от завеж­
дането на рапорта по ал. 1, т. 3 заповедта не 
бъде връчена на военнослужещия, се счита, че 
предложението не е прието.
(3) Предложение за прекратяване на право­
отношението по изпълнение на военна служба 
по взаимно съгласие може да отправи и на­
чалника на НСО. Предложението се отправя